Elizabeth Ashley. Elizabeth Ann Cole, professional sifatida Elizabeth Ashley nomi bilan tanilgan, amerikalik teatr, kino va televidenie aktrisasi. U uch marotaba Tony mukofotiga nomzod boʻlgan. 1962-yilda bir marta "Take Her, She's Mine" filmi uchun Tony Awards gʻolibi boʻlgan. Ashley shuningdek, "The Carpetbaggers" (1964) filmidagi yordamchi roli uchun BAFTA va Oltin Globus mukofotlariga nomzod boʻlgan va 1991-yilda "Evening Shade" filmi uchun Emmy mukofotiga nomzod boʻlgan. Elizabeth "Johnny Carson bilan „Tonight Show“da" 24 marta mehmon boʻlgan. U "In the Heat of the Night" serialining bir nechta epizodlarida Maybelle Chesboro rolida ishtirok etgan. Yoshligi. Ashley musiqa oʻqituvchisi oilasida tugʻilgan va Luiziana shtatining Baton-Ruj shahrida oʻsib ulgʻaygan. Ashley birinchi kursdan keyin Luiziana shtati universitetini tark etadi va New Yorkka koʻchib oʻtadi. U oʻsha yerdagi teatr maktabi aktyorlik boʻyicha tahsil oladi va Jell-O teledasturida koʻrgazma zalida model sifatida faoliyat yuritadi. Faoliyati. U birinchi marta Burt Reynolds bilan „"Love, American Style“" 1969-yilgi fasl epizodida, keyinchalik 1981-yilda „"Paternity"“ filmida, 1989-yilda „"B.L. Stryker"“ teleserialida mehmon yulduzi sifatida va nihoyat oʻzining soʻnggi teleseriali "Evening Shade"da aktrisa sifatida, 1990-yildan 1994-yilgacha Frieda Evans xola rolida ishtirok etgan. Ashley 1970-yillarning oʻrtalarida NBC telekanalida namoyish etilgan olti qismdan iborat "Sandburg's Lincoln" filmida Kate rolini ijro etgan. Uning boshqa televizion chiqishlari orasida 1987-yilgi ""The Two Mrs" " mini-seriali ham bor. "Grenvilles hamda mehmon sifatida Ben Casey"; "Route 66"; "Sam Benedict"; "Stoney Burke"; "The Six Million Dollar Man"; "Family"; "Miami Vice"; "Caroline in the City"; '; "Murder, She Wrote"; "Dave's World"; "Law & Order"; '; "Touched by an Angel"; "The Larry Sanders Show"; ""; "Russian Doll"; "Better Things" kabi seriallar va koʻrsatuvlarda ham chiqishlar qilgan. U HBO telekanali tomonidan suratga olingan "Treme" serialining 14-qismida Mimi xola rolida suratga tushgan. Kitobi. Ashleyning avtobiografik asari boʻlmish "Actress: Postcards from the Road" nomli kitobi 1978-yil 1-iyunda M. Evans & Co (hozirda Rowman & Littlefield nashriyot guruhining bir qismi) tomonidan qattiq muqovada nashr etilgan. 1979-yil 12-oktyabrda Fawcett nashriyoti orqali qogʻozli nashr paydo boʻladi. Shaxsiy hayoti. Ashley uch marta turmush qurgan va ajrashgan. Uning birinchi va ikkinchi turmush oʻrtoqlari aktyorlar James Farentino va George Peppardlar boʻlishgan. Ikkinchi eri oʻzining birinchi filmi „"The Carpetbaggers“" (1964) filmidagi yetakchi aktyorlardan biri boʻlgan. Er-xotinning Christian ismli oʻgʻli bor. 25 yoshida Ashley "eriga kechki ovqatni oʻz vaqtida tayyorlash va oʻzini ayol sifatida anglash uchun" aktyorlik faoliyatini yakunlaganini eʼlon qiladi. Christian Peppard tugʻilgandan keyin toʻrt yil oʻtgach, u oʻz faoliyatini davom ettiradi.